PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০১ অক্টোবর, ২০২০
দেশে করোনায় আক্রান্তের নিম্ন হার অব্যাহত রয়েছে; পর পর ১০ দিন করোনায় আক্রান্তের সংখ্যা ১০ লক্ষের নীচে; ভারতে করোনায় আরোগ্য লাভের সংখ্যা প্রায় ৫৩ লক্ষ; কেবল শেষ ১২ দিনে ১০ লক্ষ রোগী আরোগ্য লাভ করেছেন
ভারতে করোনায় আক্রান্তের সংখ্যা ১০ লক্ষের নীচে নিয়ে আসার প্রবণতা অব্যাহত রয়েছে। এর ফলে, পরপর ১০ দিন করোনায় আক্রান্তের সংখ্যা ১০ লক্ষের নীচে রাখা সম্ভব হয়েছে। দৈনিক-ভিত্তিতে কোভিড আক্রান্ত রোগীর আরোগ্য লাভের সংখ্যায় উচ্চ হার অব্যাহত রয়েছে। দেশে গত ২৪ ঘন্টায় ৮৫ হাজার ৩৭৬ জন আরোগ্য লাভ করেছেন। এর ফলে, আজ পর্যন্ত ভারতের আরোগ্য লাভের সংখ্যা বেড়ে হয়েছে ৫২ লক্ষ ৭৩ হাজার ২০১। উচ্চ হারে আরোগ্য লাভের প্রবণতা অব্যাহত থাকায় জাতীয় স্তরে সুস্থতার হার বেড়ে হয়েছে ৮৩.৫৩ শতাংশ। একইভাবে, শেষ ১২ দিনে ১০ লক্ষেরও বেশি করোনা আক্রান্ত রোগী সুস্থ হয়েছেন। মোট সুস্থতার ৭৭ শতাংশই ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে অধিক সংখ্যায় আরোগ্য লাভের প্রবণতা অব্যাহত রয়েছে। একইভাবে, অন্ধ্রপ্রদেশ ও তামিলনাডু থেকেও এই ধারা অক্ষুণ্ন রয়েছে। ভারতে নিশ্চিতভাবে করোনায় আক্রান্তের সংখ্যা ৯ লক্ষ ৪০ হাজার ৭০৫। দেশে ১১ই সেপ্টেম্বরের আগে পর্যন্ত করোনায় আক্রান্তের সংখ্যা ছিল ৯ লক্ষ ৪০ হাজার। করোনায় আক্রান্তের ৭৬ শতাংশই ১০টি রাজ্য/কেন্দ্রশাসিত অঞ্চল থেকে। দেশে আজ পর্যন্ত মোট করোনায় আক্রান্তের কেবল ১৪.৯০ শতাংশই করোনায় আক্রান্ত হয়েছেন। দেশে গত ২৪ ঘন্টায় আরও ৮৬ হাজার ৮২১ জন নতুন করে করোনায় আক্রান্ত হয়েছেন। সদ্য করোনায় আক্রান্তদের ৭৬ শতাংশই ১০টি রাজ্য থেকে। সর্বাধিক ১৮ হাজারেরও বেশি আক্রান্ত হয়েছেন মহারাষ্ট্র থেকে। কর্ণাটক ও কেরল থেকে আক্রান্তের সংখ্যা ৮ হাজারেরও বেশি। দেশে গত ২৪ ঘন্টায় ১ হাজার ১৮১ জনের করোনাজনিত কারণে মৃত্যু হয়েছে। মৃতের এই সংখ্যার মধ্যে ৮২ শতাংশই ১০টি রাজ্য ও কেন্দ্রশাসিত অঞ্চল থেকে। মৃতদের মধ্যে সর্বাধিক ৪৮১ জন বা ৪০ শতাংশের মৃত্যু হয়েছে মহারাষ্ট্রে। এরপর রয়েছে – কর্ণাটক, এই রাজ্যে গত ২৪ ঘন্টায় ৮৭ জনের করোনাজনিত কারণে মৃত্যু হয়েছে।
আন্তর্জাতিক প্রবীণ নাগরিক দিবসে ডঃ হর্ষ বর্ধন ২০২০-২০৩০ দশককে প্রবীণ নাগরিকদের সুস্বাস্থ্যের দশক হিসেবে পালনের এক কর্মসূচির সূচনা করেছেন
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আন্তর্জাতিক প্রবীণ নাগরিক দিবসে বয়স্ক নাগরিকদের সুস্বাস্থ্যের বিষয়ে সরকারের অঙ্গীকার আবারও ব্যক্ত করেছেন। প্রতি বছর পয়লা অক্টোবর এই দিনটি আন্তর্জাতিক প্রবীণ নাগরিক দিবস হিসেবে পালনের জন্য রাষ্ট্রসঙ্ঘে সিদ্ধান্ত নেওয়া হয়েছিল। প্রবীণ নাগরিকদের তাঁদের পরিবার, সম্প্রদায় এবং সমাজে অবদানের স্বীকৃতিস্বরূপ ও বার্ধক্যের বিষয়ে সচেতনতার জন্য এই উদ্যোগ নেওয়া হয়েছে। ডঃ হর্ষ বর্ধন ন্যাশনাল প্রোগ্রাম ফর হেলথ কেয়ার ফর দ্য এল্ডারলি অনুষ্ঠানে জানিয়েছেন, প্রবীণ নাগরিকদের জন্য সর্বাত্মক অথচ স্বল্পমূল্যে যত্ন নেওয়ার বিশেষ উদ্যোগ নেওয়া হয়েছে। জেলা হাসপাতাল ও স্বাস্থ্যকেন্দ্রগুলিতে কমপক্ষে ১০টি বেডকে প্রবীণ নাগরিকদের জন্য সংরক্ষণের ব্যবস্থা করা হয়েছে। মন্ত্রী আরও জানিয়েছেন, ১৯টি আঞ্চলিক কেন্দ্র বিভিন্ন মেডিকেল কলেজে এবং দুটি জাতীয় কেন্দ্র গড়ে তোলা হবে যেখানে প্রবীণ নাগরিকদের জন্য চিকিৎসার সবরকমের ব্যবস্থা থাকবে।
কেন্দ্রীয় স্বরাষ্ট্র মন্ত্রকের নীতি-নির্দেশিকায় রাজ্য ও কেন্দ্রশাসিত অঞ্চলগুলিকে স্কুল খোলার বিষয়ে ছাড় দেওয়া হয়েছে; কন্টেনমেন্ট এলাকার বাইরে আরও বেশি কাজকর্ম করার সুযোগ দেওয়া হয়েছে; কন্টেনমেন্ট এলাকায় ৩১ অক্টোবর পর্যন্ত লকডাউন কঠোরভাবে মেনে চলতে হবে
কেন্দ্রীয় স্বরাষ্ট্র মন্ত্রক আজ নতুন নির্দেশিকা জারি করেছে। কন্টেনমেন্ট এলাকার বাইরে বিভিন্ন কাজকর্ম করার সুযোগ এই নির্দেশিকায় রয়েছে। এর মধ্যে উল্লেখযোগ্য হল, ১ অক্টোবর থেকে বিভিন্ন কাজকর্ম আবারও চালু করা যেতে পারে। বিভিন্ন রাজ্য ও কেন্দ্রশাসিত অঞ্চলের থেকে পাওয়া তথ্য অনুসারে, কেন্দ্রীয় নানা মন্ত্রক ও দপ্তরগুলির সঙ্গে পরামর্শ করার পর আজ নতুন নির্দেশিকা জারি করা হয়েছে । নতুন নির্দেশিকার বিশেষ বৈশিষ্ট্যগুলি হল : কন্টেনমেন্ট এলাকার বাইরে ১৫ অক্টোবর থেকে যেসব কাজকর্ম করার ক্ষেত্রে অনুমতি দেওয়া হয়েছে : সিনেমা / থিয়েটার / মাল্টিপ্লেক্স খোলার অনুমতি দেওয়া হয়েছে। তবে, এক্ষেত্রে দর্শকদের জন্য ৫০ শতাংশ আসন বরাদ্দ করা হয়েছে। তথ্য ও সম্প্রচার মন্ত্রকের সাধারণ পরিচালন পদ্ধতি অনুযায়ী এগুলি চালাতে হবে। ব্যবসায়িক প্রদর্শনীগুলি খোলার অনুমতি দেওয়া হয়েছে। এক্ষেত্রে বাণিজ্য মন্ত্রকের সাধারণ পরিচালন পদ্ধতি মেনে চলতে হবে। ক্রীড়াবিদদের প্রশিক্ষণের জন্য স্যুইমিং পুল ব্যবহারের অনুমতি দেওয়া হয়েছে। এক্ষেত্রে যুব বিষয়ক ও ক্রীড়া মন্ত্রকের সাধারণ পরিচালন পদ্ধতি মেনে চলতে হবে। বিনোদন পার্ক এবং এই জাতীয় অন্য জায়গাগুলিকে খোলার অনুমতি দেওয়া হয়েছে। এক্ষেত্রে কেন্দ্রীয় স্বাস্থ্য ও পরিবারকল্যাণ মন্ত্রকের সাধারণ পরিচালন পদ্ধতি মেনে চলতে হবে।
ই-ইনভয়েস রূপায়ণের ফলে জিএসটি করদাতারা উপকৃত হবেন
সরকার ২০১৯ - এর ডিসেম্বর মাসে জানায়, যে কোনও চালু অর্থবর্ষে সেই সমস্ত জিএসটি করদাতা, যাঁদের বার্ষিক লেনদেনের পরিমাণ ১০০ কোটি টাকার বেশি, তাঁদের সকলকে ‘বিজনেস টু বিজনেস’ ব্যবস্থায় ই-ইনভয়েস জারি করা প্রয়োজন। জিএসটি করদাতাদের ক্ষেত্রে এই ইনভয়েস বা ই-চালান চলতি বছরের পয়লা এপ্রিল থেকেই কার্যকর হয়েছে। গত মার্চ মাসে ই-চালান ব্যবস্থা কার্যকর করার তারিখ বাড়িয়ে পয়লা অক্টোবর করা হয়। কোভিড-১৯ লকডাউনজনিত কারণে করদাতারা যে সমস্ত সমস্যার সম্মুখীন হয়েছেন, সেই বিষয়টিকে বিবেচনা করে ই-চালান ব্যবস্থা কার্যকর করার সময় সম্প্রসারিত করার পাশাপাশি, বার্ষিক ৫০০ কোটি বা তার বেশি টাকার লেনদেনের ক্ষেত্রেই ই-চালান জারি করা প্রয়োজন বলে সরকারের পক্ষ থেকে জানানো হয়।
গরিব কল্যাণ রোজগার অভিযানের উদ্দেশ্য পূরণে এখনও পর্যন্ত ৩০ কোটি কর্মদিবস সৃষ্টি হয়েছে এবং ২৭ হাজার কোটি টাকা খরচ করা হয়েছে
যে সমস্ত প্রবাসী শ্রমিকরা নিজ গ্রামে ফিরে এসেছেন, তাঁদেরকে মিশন মোড-ভিত্তিতে কর্মসংস্থানের সুযোগ প্রদান করার জন্য গরিব কল্যাণ রোজগার অভিযানের সূচনা হয়। দেশের ৬টি রাজ্যের ১১৬টি জেলায় এই কর্মসূচি রূপায়িত হচ্ছে। কর্মসূচি চালু হওয়ার ১৩তম সপ্তাহ শেষ হওয়া পর্যন্ত প্রায় ৩০ কোটি শ্রমদিবস সৃষ্টি হয়েছে এবং এই কর্মসূচির উদ্দেশ্য পূরণে এখনও পর্যন্ত ২৭ হাজার ৩ কোটি টাকা খরচ করা হয়েছে।
প্রতিটি বাড়িতে, বিশেষ করে দরিদ্র শ্রেণীর মানুষের কাছে পাইপবাহিত জল পৌঁছে দেওয়ার জন্য জল জীবন মিশনের আওতায় গ্রামগুলিতে জল সরবরাহের প্রয়াস আরও জোরদার করতে প্রধানমন্ত্রী সমস্ত গ্রাম পঞ্চায়েত ও পঞ্চায়েত প্রধানদের প্রতি আহ্বান জানিয়েছেন
প্রধানমন্ত্রী শ্রী নরেন্দ্র মোদী জল জীবন মিশনের রূপায়ণ আরও ত্বরান্বিত করার জন্য গত ২৯শে সেপ্টেম্বর সমস্ত গ্রাম পঞ্চায়েত বা গ্রাম প্রধানদের চিঠি দিয়েছেন। জল জীবন মিশনের উদ্দেশ্য হ’ল – গ্রামাঞ্চলের প্রতিটি বাড়িতে পাইপ বাহিত পানীয় জল পৌঁছে দেওয়া। ঐ চিঠিতে প্রধানমন্ত্রী এই অভিযানকে সফল করে তোলার জন্য সাধারণ মানুষের গুরুত্বপূর্ণ অবদানের কথাও উল্লেখ করেন। এই মিশনের মাধ্যমে কেবল জল সরবরাহের বিষয়টির সমাধানই হবে না, সেই সঙ্গে জলবাহিত বিভিন্ন রোগ-প্রতিরোধও সম্ভব হবে। করোনার সময় গ্রাম পঞ্চায়েতের প্রত্যেক সদস্যকে পঞ্চায়েতের কাজকর্ম রূপায়ণের সময় অন্তত ৬ ফুট দূরত্ব বজায় রাখা এবং মাস্কের ব্যবহার আবশ্যক করে তোলার আহ্বান জানান।
ডঃ হর্ষ বর্ধন আইআইটি দিল্লি, উন্নত ভারত অভিযান, বিজননা ভারতী এবং সিএসআইআর – এর যৌথ উদ্যোগের আওতায় গ্রামোন্নয়নের ক্ষেত্রে সিএসআইআর – এর বিভিন্ন প্রযুক্তির সূচনা করেছেন
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন গতকাল ডঃ হর্ষ বর্ধন আইআইটি দিল্লি, উন্নত ভারত অভিযান, বিজননা ভারতী এবং সিএসআইআর – এর যৌথ উদ্যোগে গ্রামোন্নয়নের ক্ষেত্রে সিএসআইআর – এর বিভিন্ন প্রযুক্তির সূচনা করেছেন। সিএসআইআর – এনআইএসটিএডিএস সংস্থার ৪০তম প্রতিষ্ঠা দিবস উদযাপন উপলক্ষে অনলাইনে আয়োজিত এক অনুষ্ঠানে যোগ দিতে ডঃ হর্ষ বর্ধন সংস্থার ই-পুস্তক এবং ই-কপি টেবিল বুক আনুষ্ঠানিক প্রকাশ করেন। এই উপলক্ষে আইআইটি দিল্লি, উন্নত ভারত অভিযান ও বিজননা ভারতীর সঙ্গে একটি ত্রিপাক্ষিক চুক্তি স্বাক্ষরিত হয়। এই চুক্তি স্বাক্ষরেরর উদ্দেশ্য হ’ল – গ্রামীন এলাকায় কোভিড পরবর্তী সময়ে জীবনযাপনের সুযোগ-সুবিধা আরও বাড়তে দ্রুত পরিকল্পনা প্রণয়ন।
শ্রী থাওরচাঁদ গেহলত “এসসি-দের জন্য উদ্যোগী মূলধনী তহবিলের অধীনে আম্বেদকর সোশাল ইনোভেশন এবং ইনকিউবেশন মিশন” চালু করেছেন
উচ্চ শিক্ষা প্রতিষ্ঠানে পাঠরত তপশিলি জাতিভুক্ত  শিক্ষার্থীদের মধ্যে অভিনব উদ্যোগ সঞ্চারের লক্ষ্যে কেন্দ্রীয় সামাজিক ন্যায় বিচার ও ক্ষমতায়ন মন্ত্রী শ্রী থেওরচাঁদ গেহলত “এসসি-দের জন্য উদ্যোগী মূলধনী তহবিলের অধীনে আম্বেদকর সোশাল ইনোভেশন এবং ইনকিউবেশন মিশন ” চালু করেছেন। অনুষ্ঠানে কেন্দ্রীয় প্রতিমন্ত্রী শ্রী রতনলাল কাটারিয়া, মন্ত্রকের সচিব শ্রী আর. সুব্রহ্মণ্যম, আইএফসিসিআই ভেঞ্চার ক্যাপিটাল ফান্ডস লিমিটেডের এমডি শ্রী শিবেন্দ্র তোমার সহ বিশিষ্ট ব্যক্তিবর্গ উপস্থিত ছিলেন। অনুষ্ঠানে প্রধান অতিথির বক্তব্যে শ্রী গেহলত জানান, এসসি/দিব্যাঙ্গ তরুণদের উদ্যোক্তা হিসেবে গড়ে তোলার লক্ষ্যে এবং তাদেরকে “চাকরিদাতা” হিসেবে সক্ষম করে তুলতে সামাজিক ন্যায় বিচার মন্ত্রক ২০১৪-১৫ সালে এসসি/দিব্যাঙ্গদের জন্য উদ্যোগী মূলধনী তহবিল চালু করেছিল। এই তহবিলের উদ্দেশ্যই হলো এসসি উদ্যোক্তাদের আর্থিক সাহায্য প্রদান করা। এই তহবিলের অধীনে ১১৭টি প্রতিষ্ঠানকে ব্যবসায়িক উদ্যোগ স্থাপনের জন্য আর্থিক সহায়তা মঞ্জুর করা হয়েছে। “আম্বেদকর সোশাল ইনোভেশন এবং ইনকিউবেশন মিশন ” এর উদ্যোগে আগামী ৪ বছরে ১,০০০ এসসি যুবককে বিভিন্ন উচ্চ শিক্ষা প্রতিষ্ঠানে টেকনোলজি বিজনেস ইনকিউবেটরের মাধ্যমে স্টার্ট আপ সম্পর্কে ধারণা প্রদান করা হবে। ৩ বছরে তাদেরকে ৩০ লক্ষ টাকা পর্যন্ত আর্থিক অনুদান প্রদান করা হবে, যাতে তাঁরা স্টার্ট আপ সম্পর্কিত চিন্তাভাবনাগুলি বাণিজ্যিক ক্ষেত্রে কাজে লাগাতে পারে। সফল হলে ৫ কোটি টাকা পর্যন্ত তাঁরা আর্থিক অনুদান গ্রহণের সুযোগ পাবেন।
কেন্দ্রীয় মন্ত্রী ডঃ জিতেন্দ্র সিং কাথুয়া, ডোডা, উধমপুর ও রিয়াসি জেলায় ২৩টি সড়ক ও সেতু নির্মাণ প্রকল্পের উদ্বোধন করেছেন
কেন্দ্রীয় মন্ত্রী ডঃ জিতেন্দ্র সিং গতকাল জম্মু অঞ্চলের কাথুয়া, ডোডা, উধমপুর ও রিয়াসি জেলায় সড়ক ও সেতু নির্মাণ সম্পর্কিত ২৩টি প্রকল্পের সূচনা করেন। তিনি বলেছেন, ৭৩ কোটি টাকার এই প্রকল্পগুলির ফলে ১১১ কিলোমিটার সড়ক নির্মিত হবে, যার ফলে ৩৫ হাজারেরও বেশি মানুষ উপকৃত হবেন। মোট ২৩টি প্রকল্পের মধ্যে ১৫টি সড়ক নির্মাণ প্রকল্প রয়েছে। প্রধানমন্ত্রী গ্রাম সড়ক যোজনার আওতায় সব মরশুমের উপযোগী করে এই সড়কগুলি নির্মাণ করা হবে। এছাড়াও, যোগাযোগ ব্যবস্থার উন্নতি-সাধনে ৮টি সেতু নির্মাণ করা হবে। তিনি বলেন, গত কয়েক মাসে কোভিড-১৯ মহামারী সত্ত্বেও হাতেগোণা দু-একটি প্রকল্প বাদ দিয়ে অধিকাংশ প্রকল্পের কাজই নির্দিষ্ট সময়সীমার মধ্যে শেষ করা সম্ভব হয়েছে।
তৃতীয় রাষ্ট্রীয় পোষণ মাসের সমাপ্তি অনুষ্ঠান আয়োজিত
তৃতীয় রাষ্ট্রীয় পোষণ মাসের সমাপ্তি অনুষ্ঠান এ বছর ভার্চ্যুয়াল পদ্ধতিতে অনুষ্ঠিত হয়। সেপ্টেম্বর মাসের ৭-৩০ তারিখ পর্যন্ত সারা দেশে রাষ্ট্রীয় পোষণ মাস উদযাপিত হয়েছে। মহিলা ও শিশু কল্যাণ মন্ত্রক পোষণ অভিযান রূপায়ণে মূল দায়িত্ব পালন করেছে। পোষণ মাসের সমাপ্তি অনুষ্ঠানে মহিলা ও শিশু কল্যাণ প্রতিমন্ত্রী কুমারী দেবশ্রী চৌধুরী কোভিড-১৯ নীতি-নির্দেশিকা মেনে পোষণ মাস উৎসব উদযাপনের ভুয়সী প্রশংসা করেন।
ভারতে ফার্মা ও চিকিৎসা সরঞ্জাম ক্ষেত্রে লগ্নির এটাই সেরা সময়; ২০২৪ সাল নাগাদ এই দুটি ক্ষেত্রের বাজার ৬৫ বিলিয়ন মার্কিন ডলারে পৌঁছবে : গৌড়া
কেন্দ্রীয় রসায়ন ও সার মন্ত্রী শ্রী গৌড়া বলেছেন, ভারতে ফার্মা ও চিকিৎসা সরঞ্জাম ক্ষেত্রে লগ্নির এটাই সেরা সময়। এক পরিসংখ্যান দিয়ে তিনি বলেন, ২০২৪ সাল নাগাদ এই ২টি ক্ষেত্রের বাজার ৬৫ বিলিয়ন মার্কিন ডলারে পৌঁছবে এবং ২০৩০ সাল নাগাদ তা আরও বেড়ে হয়ে ১২০ বিলিয়ন মার্কিন ডলার। তিনি বলেন, বাণিজ্যিক স্বার্থ অনুকূল সংস্কার ও বাতাবরণ গড়ে তোলার প্রেক্ষিতে ভারত বিনিয়োগের অন্যতম আকর্ষণীয় গন্তব্য হয়ে উঠেছে। ২০১৮-১৯ এ ভারতে ৭৩ বিলিয়ন মার্কিন ডলার প্রত্যক্ষ বিদেশি বিনিয়োগ হয়েছে, যা পূর্ববর্তী বছরের তুলনায় ১৮ শতাংশের বেশি।
২০২০-র সেপ্টেম্বর মাসে জিএসটি-বাবদ রাজস্ব সংগ্রহ
২০২০-র সেপ্টেম্বর মাসে জিএসটি-বাবদ মোট রাজস্ব সংগ্রহের পরিমাণ ৯৫,৪৮০ কোটি টাকা। এর মধ্যে সিজিএসটি-বাবদ ১৭,৭৪১ কোটি টাকা, এসজিএসটি-বাবদ ২৩,১৩১ কোটি টাকা, আইজিএসটি-বাবদ ৪৭,৪৮৪ কোটি টাকা  এবং সেস-বাবদ ৭,১২৪ কোটি টাকা  সংগৃহীত হয়েছে। কেন্দ্রীয় সরকার সিজিএসটি খাতে ২১,২৬০ কোটি টাকা এবং আইজিএসটি-বাবদ এসজিএসটি খাতে ১৬,৯৯৭ কোটি টাকার নিষ্পত্তি করেছে। গত সেপ্টেম্বর মাসে প্রথা মাফিক দাবিদাওয়া নিষ্পত্তির পর কেন্দ্রীয় সরকার ও রাজ্য সরকারগুলির মোট রাজস্বের পরিমাণ দাঁড়িয়েছে সিজিএসটি খাতে ৩৯,০০১ কোটি টাকা এবং এসজিএসটি খাতে ৪০,১২৮ কোটি টাকা। ২০২০-র সেপ্টেম্বর মাসে রাজস্বের পরিমাণ গত বছরের ওই একই মাসের তুলনায় ৪ শতাংশ বেশি। আলোচ্য মাসে পণ্যসামগ্রী আমদানি থেকে রাজস্বের পরিমাণ শতাংশের হারে বেড়ে হয়েছে ১০২ এবং অভ্যন্তরীণ লেনদেন থেকে রাজস্বের পরিমাণ বেড়ে হয়েছে ১০৫ শতাংশ।
এক দেশ, এক রেশন কার্ড কর্মসূচির আওতায় বর্তমান জাতীয় পোর্টাবিলিটি ক্লাস্টারে আজ তামিলনাডু ও অরুণাচল প্রদেশ অন্তর্ভুক্ত হয়েছে
‘এক দেশ, এক রেশন কার্ড’ কর্মসূচির আওতায় বর্তমান জাতীয় পোর্টাবিলিটি ক্লাস্টারে আজ তামিলনাডু ও অরুণাচল প্রদেশ যোগ দেওয়ায় কর্মসূচি রূপায়ণকারী রাজ্য/কেন্দ্রশাসিত অঞ্চলের সংখ্যা বেড়ে হয়েছে ২৮। ইতিমধ্যেই এই ২টি রাজ্যে ‘এক দেশ, এক রেশন কার্ড’ ব্যবস্থা কার্যকর করার জন্য প্রযুক্তিগত যাবতীয় ব্যবস্থা সফলভাবে কার্যকর করা হয়েছে এবং এগুলির কার্যকারিতাও যাচাই করে দেখা হয়েছে। এই ব্যবস্থা চালু হওয়ার ফলে ২৮টি রাজ্য ও কেন্দ্রশাসিত অঞ্চলের গণবন্টন ব্যবস্থার অধীন যে কোনও সুফলভোগী নিজের রাজ্য বাদে অন্যত্র রেশন সংগ্রহ করতে পারবেন।
আত্মনির্ভর ভারত প্যাকেজ – এ যাবৎ অগ্রগতি
দেশে কোভিড-১৯ মহামারী মোকাবিলায় প্রধানমন্ত্রী শ্রী নরেন্দ্র মোদী গত ১২ই মে ২০ লক্ষ কোটি টাকার এক বিশেষ আর্থিক প্যাকেজের কথা ঘোষণা করেন। ঘোষিত এই আর্থিক প্যাকেজের পরিমাণ ভারতের জিডিপি-র প্রায় ১০ শতাংশ। বিশেষ এই আর্থিক প্যাকেজের কথা ঘোষণা করে প্রধানমন্ত্রী আত্মনির্ভর ভারত গড়ে তোলার আন্তরিক আহ্বান জানান। কেন্দ্রীয় অর্থমন্ত্রী শ্রীমতী নির্মলা সীতারমন গত ১৩-১৭ই মে পর্যন্ত একাধিক সাংবাদিক সম্মেলনে আত্মনির্ভর ভারত প্যাকেজের বিস্তারিত বিবরণী পেশ করেন। প্যাকেজ রূপায়ণের পর থেকে আজ পর্যন্ত এর অগ্রগতি শ্রীমতী সীতারমন পর্যালোচনা করে দেখেছেন।
পিআইবি’র আঞ্চলিক কার্যালয় থেকে প্রাপ্ত তথ্য
• কেরল : কোভিড-১৯ সংক্রমণ মোকাবিলায় রাজ্য সরকার কার্যনির্বাহে জেলাশাসকের মতো বিশেষ ক্ষমতা দিয়ে গেজেটেড আধিকারিকদের নিয়োগ করার সিদ্ধান্ত নিয়েছে। বিভিন্ন দপ্তর, পুলিশ প্রশাসন, স্থানীয় স্বশাসিত সংস্থা ও স্বাস্থ্য দপ্তরের গেজেটেড আধিকারিকদের এই কাজে নিযুক্ত করা হবে। এদিকে রাজ্যে গতকাল আরও ৮ হাজার ৮৩০ জনের করোনায় সংক্রমিত হওয়ার খবর মিলেছে। বর্তমানে ৬৭ হাজার ৬১ জন রোগীর চিকিৎসা চলছে।
• তামিলনাডু : হিন্দু মুন্নানি প্রতিষ্ঠানের প্রতিষ্ঠাতা রামা গোপালন করোনায় আক্রান্ত হয়ে প্রয়াত হয়েছেন। এদিকে রাজ্যে বুধবার পর্যন্ত করোনায় আক্রান্তের সংখ্যা ৬ লক্ষ ছাড়িয়েছে। গতকাল আরও ৬৭ জনের মৃত্যু হয়েছে।
• কর্ণাটক : মাস্ক ব্যবহার না করার জন্য রাজ্য সরকার ১ হাজার টাকা জরিমানা আরোপের সিদ্ধান্ত নিয়েছে। রাজ্যে প্রথম করোনায় আক্রান্তের খবর মেলার পর প্রায় ৭ মাসের সময়ে আক্রান্তের সংখ্যা ৬ লক্ষ ১ হাজার ছাড়িয়েছে।
• অন্ধ্রপ্রদেশ : রাজ্য মন্ত্রিসভার আজকের পূর্বনির্ধারিত বৈঠক আগামী ৮ই অক্টোবর পর্যন্ত পিছিয়ে দেওয়া হয়েছে। রাজ্যে করোনা নমুনা পরীক্ষার সংখ্যা ৫৮ লক্ষ ছাড়িয়েছে। নিশ্চিতভাবে করোনায় আক্রান্তের সংখ্যা লাগাতার কমছে।
• তেলেঙ্গানা : রাজ্যে গত ২৪ ঘন্টায় আরও ৮ জনের মৃত্যু হওয়ায় করোনায় মৃতের সংখ্যা বেড়ে ১ হাজার ১২৭ হয়েছে। আক্রান্তের সংখ্যা ১ লক্ষ ৯৩ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ২৯ হাজার ৩২৬ জন।
• মহারাষ্ট্র : রাজ্য সরকার বুধবার জানিয়েছে, কোভিড-১৯ সংক্রমণ প্রতিরোধে ইতিমধ্যেই কার্যকর হওয়া লকডাউনের মেয়াদ বাড়িয়ে ৩১শে অক্টোবর পর্যন্ত করা হবে। অবশ্য, হোটেল, ফুডপ্লাজা, রেস্তোরাঁ ও পানশালাগুলিকে ৫ই অক্টোবর থেকে খোলার অনুমতি দেওয়া হয়েছে। তবে, এগুলিতে ৫০ শতাংশেরও বেশি মানুষ একসঙ্গে থাকতে পারবেন না।
• গুজরাট : রাজ্য সরকার ২০২০-২১ শিক্ষাবর্ষে বিদ্যালয় মাশুল ২৫ শতাংশ কমানোর ব্যাপারে বেসরকারি বিদ্যালয়গুলিকে নির্দেশ দিয়েছে। রাজ্য সরকারের এই সিদ্ধান্তের ফলে ৩০ লক্ষের কাছাকাছি অভিভাবক উপকৃত হবেন।
• রাজস্থান : রাজ্যে গত ২৪ ঘন্টায় আরও ২ হাজার ১৭৩ জনের সংক্রমণের খবর মেলায় করোনায় আক্রান্তের সংখ্যা ১ লক্ষ ৩৫ হাজার ছাড়িয়েছে। নিশ্চিতভাবে করোনায় আক্রান্তের সংখ্যা ১ হাজার ৯৫৩।
• মধ্যপ্রদেশ : রাজ্যের সরকারি কলেজগুলিতে আজ থেকে অনলাইন ক্লাস শুরু হয়েছে। এদিকে সমস্ত নার্সিং হোম ও বেসরকারি হাসপাতালগুলিকে করোনা চিকিৎসার খরচ সম্পর্কিত বিবরণ রিসেপশন কাউন্টারগুলিতে টাঙিয়ে রাখার জন্য নির্দেশ দেওয়া হয়েছে।
• ছত্তিশগড় : রাজ্যে বুধবার আরও ২ হাজার ৯৪৭ জনের সংক্রমিত হওয়ার খবর মেলায় আক্রান্তের সংখ্যা ১ লক্ষ ১৩ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ৩০ হাজার ৯২৭ জন। এখনও পর্যন্ত আরোগ্য লাভ করেছেন ৮১ হাজারেরও বেশি রোগী।
• আসাম : রাজ্যে বুধবার আরও ৩ হাজার ৫৯০ জনের সংক্রমিত হঅয়ার খবর মেলায় করোনায় আক্রান্তের সংখ্যা বেড়ে ১ লক্ষ ৮০ হাজার ছাড়িয়েছে। সুস্থ হয়েছেন ১ লক্ষ ৪৫ হাজারেরও বেশি। এখনও পর্যন্ত মৃত্যু হয়েছে ৬৯৭ জনের।
• সিকিম : রাজ্যে আরও ৩৮ জন করোনায় সংক্রমিত হয়েছেন। নিশ্চিতভাবে করোনায় আক্রান্তের সংখ্যা ৬২৭। মৃত্যু হয়েছে ৩৯ জনের।
CG/BD/SB
(Visitor Counter : 153